2. ΑΝΑΓΚ.ΝΟΜΟΣ υπ’ αριθ.570 της 26/27 Σεπτ.1968 (ΦΕΚ Α΄221) Περί της αποδόσεως υπό των αναδόχων εταιρειών της διαχειρίσεως υδρεύσεως των δήμων και κοινοτήτων κλπ. Άρθρ.1.-Ανάδοχοι υδρεύσεων Δήμων και Κοινοτήτων εξακολουθούντες την εκμετάλλευσιν αυτών, υφ’ οιανδήποτε νομικήν σχέσιν, υποχρεούνται όπως εντός μηνός από της ισχύος του παρόντος παραδώσωσιν εις τον οικείον Δήμον ή Κοινότητα την διαχείρισιν της υδρεύσεως μετά των πάσης φύσεως εγκαταστάσεων των αφορωσών εις την άντλησιν και διανομήν ύδατος και την εν γένει λειτουργίαν της επιχειρήσεως, ήτοι μηχανήματα αντλήσεως, φρέατα, δεξαμενάς, υδροδίκτυον, κτίσματα, εργαλεία, εξαρτήματα κλπ., ως και τα διαχειριστικά βιβλία της επιχειρήσεως, εφ’ όσον έληξαν μέχρι της δημοσιεύσεως του παρόντος εις την Εφημερίδα της Κυβερνήσεως, τόσον η μεταξύ τούτων σύμβασις παραχωρήσεως της εκμεταλλεύσεως υδρεύσεως και αι τυχόν συμβατικαί παρατάσεις ταύτης, όσον και αι δοθείσαι υπό των Νόμ.5887/33 «περί κυρώσεως του από 22 Ιουλίου ε.ε.Ν.Δ/τος «περί καθορισμού της μεταβλητής «σ» εις τους τύπους πωλήσεως της ηλεκτρικής ενεργείας των εν τω Κράτει δια προνομίου ή δι’ απλής αδείας λειτουργουσών επιχειρήσεων ηλεκτροφωτισμού, διακανονισμού του ηλεκτροφωτισμού των πόλεων Ναυπλίου, Άργους και Αργολικής πεδιάδος, ως και του τρόπου αναθέσεως των φωτισμών Δήμων και Κοινοτήτων εις του  δι’ απλής αδείας αναδόχους», Ν.Δ. 542/1941. «περί λειτουργίας των εν Ελλάδι επιχειρήσεων παραγωγής και διανομής ηλεκτρικής ενεργείας» και Ν.Δ.2694/1953 «περί κυρώσεως νομοθετημάτων περιόδου ξενικής κατοχής αφορώντων την Γενικήν Ηλεκτρολογικήν Διεύθυνσιν του Υπουργείου Βιομηχανίας, τροποποιήσεως και καταργήσεως ενίων εξ αυτών» αναγκαστικαί παρατάσεις. (Αντί της σελ.257(α) Σελ.257(β) Τεύχος 450-Σελ.3 Δημοτικές Επιχειρήσεις 3.Δ.ζ.2 Η παράδοσις γίνεται δια πρωτοκόλλου υπογραφομένου μεταξύ του αναδόχου και του οικείου Δημάρχου ή Προέδρου Κοινότητος. Άρθρ.2.-Δήμοι ή Κοινότητες μη επιθυμούντες την κατ’ άρθρ.1 παράδοσιν της διαχειρίσεως και εγκαταστάσεων δέον να δηλώσωσι την δήλωσίν των ταύτη δι’ εγγράφου προς τον ανάδοχόν των επιδιδομένου εις τούτον δια δικαστικού κλητήρος εντός τριών μηνών, από της δημοσιεύσεως του παρόντος, υποχρεουμένου ούτω του αναδόχου εις την συνέχισιν της εκμεταλλεύσεως μέχρι λύσεως της συμβάσεως κατ’ άλλον τρόπον. Άρθρ.3.-Οι δήμοι και κοινότητες διαχειρίζονται την ύδρευσιν κατ’ εφαρμογήν των διατάξεων των σχετικών Νόμων και Δ/των, τηρούντες και τας σχετικάς αποφάσεις του Υπουργείου Βιομηχανίας καθ’ όσον αφορά την τιμήν του ύδατος κατά κυβικόν μέτρον. Άρθρ.4.-Αι τυχόν εκκρεμείς δίκαι αι αφορώσαι εις την απόδοσιν της διαχειρίσεως μετά των εν άρθρ.1 του παρόντος εγκαταστάσεων, καταργούνται. Άρθρ.5.-Αρνουμένου του αναδόχου όπως προέλθη εις την κατ’ άρθρ.1 του παρόντος Νόμου παράδοσιν της επιχειρήσεως, διατάσσεται αύτη δι’ αποφάσεως του Μονομελούς Πρωτοδικείου της τοποθεσίας της λειτουργίας της επιχειρήσεως, της προς τούτο κατατιθεμένης υπό του οικείου δήμου ή κοινότητος σχετικής αιτήσεως δικαζομένης κατά την διαδικασίαν των άρθρ.726 και επόμενα του κώδικος πολιτικής δικονομίας. Η επί της αιτήσεως εκδιδομένη απόφασις είναι οριστική, μη επιτρεπομένης της εισαγωγής της υποθέσεως κατά την τακτικήν διαδικασίαν. Η απόφασις αύτη δεν υπόκειται εις ανακοπήν, έφεσιν ή αναψηλάφησιν, συγχωρουμένης μόνον αναιρέσεως κατ’ αυτής, δια τους εν άρθρ.578 του κώδικος πολιτικής δικονομίας. Άρθρ.6.-Αρνουμένου του αναδόχου να προέλθη εις την δια του παρόντος διατασσομένην παράδοσιν της επιχειρήσεως, ήτις δέον να έχη συντελεσθή το βραδύτερον εντός μηνός από της δημοσιεύσεως τούτου, ή παραδίδοντος αυτού εικονικά διαχειριστικά βιβλία τιμωρείται ούτος, εφ’ όσον είναι φυσικόν πρόσωπον ή οι νόμιμοι εκπρόσωποι, εφ’ όσον είναι νομικόν πρόσωπον, δια ποινής φυλακίσεως, τουλάχιστον ενός έτους, απαγορευομένης, εν πάση περιπτώσει της μετατροπής της επιβαλλομένης ποινής. Σελ.258(β) Τεύχος 450-Σελ.4 Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 